b'\n_START_ARTICLE_\nRudy Boesch\n_START_SECTION_\nVoja\xc5\xa1ka kariera\n_START_PARAGRAPH_\nAprila 1945 se je pridru\xc5\xbeil Vojni mornarici ZDA in se takoj prostovoljno javil za\xc2\xa0\xc2\xbbtajno in nevarno slu\xc5\xbebo\xc2\xab\xc2\xa0z Amfibicijski izvidniki in Raiders, dvema visokozaupnima pomorskima specialnema enotama. \xc5\xa0est let pozneje, 1951, je kon\xc4\x8dal UDT urjenje v Little Creeku (Virginija) in bil dodeljen UDT-2 (1953 je bila preimenovana v UDT-21). V tej enoti je slu\xc5\xbeil nadaljnjih 11 let in v tem \xc4\x8dasu je kon\xc4\x8dal \xc5\xa1tevilna specialisti\xc4\x8dna urjenja in sodeloval v operacijah v Sredozemlju in na Karibih. Postal je izurjen bojni plavalec in strokovnjak za operacije majhnih \xc4\x8dolnov._NEWLINE_1962 je postal eden od 50 posebnih izbranih pripadnikov, iz katerih so ustanovili izvirno SEAL Team Two._NEWLINE_Od 1962 do 1968 je opravljal tudi dol\xc5\xbenost vi\xc5\xa1jega svetovalca za ne\xc4\x8dastnike pri Command Master Chiefu._NEWLINE_V \xc4\x8dasu vietnamske vojne je opravil dve turi do\xc5\xbenosti; takrat je sodeloval v ve\xc4\x8d kot 45 bojnih operacijah._NEWLINE_Med vojno so ga postavili za Chief SEAL; postavil je fizi\xc4\x8dne in operacijske standarde za SEAL Team TWO._NEWLINE_V poznih 80. letih 20. stoletja je postal Bull Frog pomorske dru\xc5\xbebe nekonvencionalnega bojevanja, odlikovanje, ki se podeli SEAL operativcem z najdalj\xc5\xa1im sta\xc5\xbeem._NEWLINE_Nato je bil izbran za Vi\xc5\xa1jega svetovalca za ne\xc4\x8dastnike pri USSOCOMu, kjer je pri\xc4\x8del delovati avgusta 1988 (Tampa, Florida)._NEWLINE_1. avgusta 1990 je bil \xc4\x8dastno upokojen po ve\xc4\x8d kot 45 letih voja\xc5\xa1ke slu\xc5\xbebe.\n_START_SECTION_\nCivilno \xc5\xbeivljenje\n_START_PARAGRAPH_\nPo upokojitvi sta on in njegova \xc5\xbeena Marge sodelovala v razli\xc4\x8dnih prostovoljskih projektih, predvsem pri Rde\xc4\x8dem kri\xc5\xbeu in pomo\xc4\x8di pri naravnih nesre\xc4\x8dah._NEWLINE_1992 je bil kapitan ladje, ki je sodelovala v Americas Cup 1992._NEWLINE_1996 je bil kapitan podpornega plovila med olimpijskimi igrami._NEWLINE_Leta 2000 je sodeloval pri resni\xc4\x8dnostni oddaji Survivor: Pulau Tiga, kjer je kljub svojim 75 letom kon\xc4\x8dal tretji. Med vsemi 16 tekmovalci je bil edini, ki se ni prijavil za oddajo, ampak je prejel povabilo._NEWLINE_Kmalu po zaklju\xc4\x8dku predvajanja oddaje je izdal knjigo The Book of Rudy, ki je pregled in pojasnilo njegovih \xc5\xbeivljenjskih nazorov._NEWLINE_2002 je bil voditelj druge resni\xc4\x8dnostne oddaje Combat Missions. Naslednje leto je bil povabljen v novo sezono Survivorja - Survivor: All Stars, kjer pa je bil drugi, ki je zapustil tekmovanje._NEWLINE_Bil je med ustanovnimi \xc4\x8dlani Zveza UDT-SEAL in Odbora direktorjev pri Zvezi; en mandat je bil tudi predsednik Zveze. Prav tako je bil v Odboru direktorjev pri Skladu specialnih operacij._NEWLINE_Ima tri otroke in eno vnukinjo.'